Mesterdiploma 1 év alatt?

# Megújult mesterképzések a PTE KTK-n.

**A Pécsi Tudományegyetem Közgazdaságtudományi Kara jelentősen megújítja a Marketing, a Pénzügy és a Vezetés és szervezés mesterképzési szakjainak tanterveit, amelyek már a 2023. keresztféléves felvételi eljárástól (így elsőként a 2023. februártól induló képzésekre vonatkozóan) életbe lépnek. Az új tantervek legfontosabb jellemzői a rugalmasság és a személyre szabhatóság, és fontos újítása, hogy felépítésének, oktatásszervezési megoldásainak, valamint a tantervbe épített speciális kreditelismerési lehetőségeknek köszönhetően nappali tagozaton lehetővé teszi, hogy a kiemelkedően teljesítő hallgatók akár 2 félév alatt, esetleg munkavégzés mellett szerezzék meg mesterdiplomájukat.**

A megújított [marketing,](https://ktk.pte.hu/hu/kepzesek/mesterkepzesek/marketing) [pénzügy](https://ktk.pte.hu/hu/kepzesek/mesterkepzesek/penzugy) és [vezetés és szervezés](https://ktk.pte.hu/hu/kepzesek/mesterkepzesek/vezetes-es-szervezes) mesterszakok továbbra is a jelenlegi jogszabályi környezethez igazodnak, így eredendően 4 féléves képzési idővel kerülnek meghirdetésre, a diplomához változatlanul 120 kredit összegyűjtése szükséges.

A hallgató egyéni tanulmányi ideje azonban lehet 4 félévnél rövidebb, amennyiben a szükséges kreditmennyiséget hamarabb összegyűjti. Ebben nagy segítséget jelenthet az intézmény általi rugalmas kreditelismerés (melynek két legfőbb indoka a képzés profiljába illő munkatapasztalat, valamint a más intézményben vagy vállalati és egyéb képzésekben megszerzett és a szakhoz illeszkedő kompetenciák), valamint az órarendek oly módon történő összeállítása, hogy azok a hallgatók, akik vállalják a töbletterhelést felvehetik két félév tárgyait is egy félév alatt.

A megújult mesterképzéseinkről bővebb információ [az alábbi oldalon található.](https://ktk.pte.hu/hu/felvetelizok/kepzeseink/mesterkepzesek/megujult-mesterkepzesek-a-ktk-n)

A mesterképzéseink iránt érdeklődő hallgatók [az alábbi cikkből tájékozódhatnak](https://ktk.pte.hu/hu/hirek/mesterdiploma-akar-1-ev-alatt).

A Közgazdaságtudományi Kar szívesen áll a sajtó rendelkezésére megújult mesterképzéseivel kapcsolatban.

Sajtókontakt: Szentendrei Judit [szentendrei.judit@ktk.pte.hu](mailto:szentendrei.judit@ktk.pte.hu) 30/681 1244